Document ID: 31999R0040

KOMISSION ASETUS (EY) N:o 40/1999,
annettu 8 päivänä tammikuuta 1999,
Itävallan interventioelimen hallussa olevan ohran ja rukiin vientiä koskevan pysyvän tarjouskilpailun avaamisesta annettujen asetusten (EY) N:o 1666/98 ja (EY) N:o 1641/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna komission asetuksella (EY) N:o 923/96 (2), ja erityisesti sen 5 artiklan,
sekä katsoo, että
komission asetuksessa (ETY) N:o 2131/93 (3), sellaisena kuin se on viimeksi muutettuna asetuksella (EY) N:o 39/1999 (4), vahvistetaan interventioelinten hallussaan pitämien viljojen myyntiin saattamisen menettelyt ja edellytykset,
komission asetuksella (EY) N:o 1666/98 (5), sellaisena kuin se on viimeksi muutettuna asetuksella (EY) N:o 1/1999 (6), avattiin pysyvä tarjouskilpailu Itävallan interventioelimen hallussaan pitämän 100 760 tonnin ohramäärän viemiseksi,
komission asetuksella (EY) N:o 1641/98 (7), sellaisena kuin se on viimeksi muutettuna asetuksella (EY) N:o 2043/98 (8), avattiin pysyvä tarjouskilpailu Itävallan interventioelimen hallussaan pitämän 26 334 tonnin ruismäärän viemiseksi,
Itävallalla ei ole merisatamaa; lähtöpaikkojen joukkoon voidaan lukea Sloveniassa sijaitseva Koperin satama; tämän vuoksi huomioon olisi otettava varastointipaikan ja lähtöpaikan väliset kuljetuskustannukset kokonaisuudessaan mukaan luettuina kuljetuskustannukset Slovenian alueella,
komission asetuksessa (ETY) N:o 3002/92 (9), sellaisena kuin se on viimeksi muutettuna asetuksella (EY) N:o 770/96 (10), vahvistetaan interventiosta peräisin olevien tuotteiden käytön ja/tai määräpaikan tarkastamista koskevat yhteiset yksityiskohtaiset säännöt; mainitun asetuksen 2 artiklassa vaaditaan tarkastusviranomaisia huolehtimaan interventiotuotteiden seurannasta; tässä tarkoituksessa Itävallan toimivaltaisten viranomaisten on varmistettava kaikki tarkastukset, joita tarvitaan interventioviljojen tunnistamiseksi niiden lähtöpaikkaan asti; jos vienti tapahtuu Koperin kautta, asetuksen (EY) N:o 1641/98 8 artiklan 2 kohdan viimeisessä luetelmakohdassa säädetty tarjouskilpailuvakuus on vapautettava ainoastaan siinä tapauksessa, että toimija antaa komission asetuksen (ETY) N:o 3665/87 (11), sellaisena kuin se on viimeksi muutettuna asetuksella (EY) N:o 604/98 (12), 18 artiklassa tarkoitetut todisteet tai todisteen siitä, että interventiovilja on lastattu merikelpoiseen alukseen, joka on lähtenyt Sloveniassa sijaitsevasta Koperin satamasta, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetusten (EY) N:o 1666/98 ja 1641/98 3 artiklan 4 kohta seuraavasti:
"4. Asetuksen (ETY) N:o 2131/93 7 artiklan 2 a kohdan mukaisesti tarjouskilpailun voittaneelle viejälle korvataan laskujen perusteella varastointipaikan ja lähtöpaikan väliset edullisimmat kuljetuskustannukset tarjouskilpailuilmoituksessa asetettujen enimmäismäärien puitteissa.
Jos vienti tapahtuu Koperin sataman kautta, varastointipaikan ja sataman väliset kuljetuskustannukset korvataan sillä edellytyksellä, että tarjouskilpailun voittaja antaa todisteen interventioviljan lastaamisesta merikelpoiseen alukseen."
2 artikla
Täydennetään asetuksen (EY) N:o 1641/98 8 artiklan 2 kohdan viimeinen luetelmakohta seuraavasti:
"Jos vienti tapahtuu Sloveniassa sijaitsevan Koperin sataman kautta, jäljellä oleva määrä vapautetaan viidentoista työpäivän kuluessa päivämäärästä, jona tarjouskilpailun voittaja on toimittanut todisteen siitä, että interventiovilja on lastattu merikelpoiseen alukseen, joka on lähtenyt Sloveniassa sijaitsevasta Koperin satamasta."
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä tammikuuta 1999.

Labels: 3
17
18